REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

ŠKOLSKI ODBOR

KLASA: 602-02/15-16/35

URBROJ: 238-27-15-10-15-2

Bregana, 30. 12. 2015.

Z A P I S N I K

s 35. redovne sjednice Školskog odbora Osnovne škole Milana Langa, Bregana održane dana 29. 12. 2015. u zbornici Škole s početkom u 18 sati.

Prisutni članovi Školskog odbora: Sanja Rapljenović - predsjednik, Nevenka Gračanin, Ivana Smolej Kolarek, Mirjana Kovačić Prošić, Marija Aščić, Ivan Piškulić i Josip Petrić.

Ostali prisutni: Igor Matijašić, ravnatelj i Mirta Odak, voditeljica računovodstva.

Zapisničar: Ljiljana Sečkar - tajnica.

Predsjednica Školskog odbora Sanja Rapljenović pozdravila je prisutne i konstatirala da sjednici prisustvuju svi članovi Školskog odbora te predložila sljedeći

Dnevni red:

1. Verifikacija zapisnika s 34. redovne sjednice Školskog odbora
2. III. rebalans Financijskog plana za 2015. godinu
3. III. rebalans Plana nabave za 2015. godinu
4. Razno

Dnevni red je jednoglasno usvojen.

**Ad 1)** **Verifikacija zapisnika s 34. redovne sjednice Školskog odbora**

Predsjednica Školskog odbora Sanja Rapljenović pozvala je prisutne da se izjasne imaju li primjedbe na zapisnik s 34. redovne sjednice Školskog odbora održane dana 22. prosinca 2015. godine.

Budući da nije bilo primjedbi, temeljem čl. 14. st. 4. Pravilnika o radu kolegijalnih tijela, jednoglasno je donijeta sljedeća

O D L U K A

Prihvaća se zapisnik s 34. redovne sjednice Školskog odbora održane dana 22. 12. 2015. godine.

**Ad 2) III. rebalans Financijskog plana za 2015. godinu**

Izvjestitelj po navedenoj točki dnevnog reda bila je voditeljica računovodstva Mirta Odak.

Mirta Odak u svom izlaganju je napomenula da je III. rebalans Financijskog plana sukladan II. izmjenama i dopunama Proračuna grada Samobora. Proračun Škole je uvećan za 376.855,00 kuna te sada iznosi 10.025.154,49 kuna.

Nakon kratke diskusije predsjednica Školskog odbora dala je prijedlog III. rebalansa Financijskog plana Škole za 2015. godinu na glasanje.

Nakon provedenog glasanja predsjednica Školskog odbora Sanja Rapljenović konstatirala je da je temeljem članka 118. st. 2. podst. 6. Zakona o odgoju i obrazovanju u osnovnoj i srednjoj školi i članka 40. Statuta Škole jednoglasno donijeta sljedeća

ODLUKA

Donosi se III. rebalans Financijskog plana Škole za 2015. godinu (u prilogu).

**Ad 3) III. rebalans Plana nabave za 2015. godinu**

Izvjestitelj po navedenoj točki dnevnog reda bila je Mirta Odak, voditeljica računovodstva koja je naglasila da je III. rebalans Plana nabave napravljen sukladno III. rebalansu Financijskog plana Škole te je sada u ukupnom iznosu od 1.913.717,62 kuna.

Nakon kratke diskusije predsjednica Školskog odbora dala je prijedlog III. rebalansa Plana nabave Škole za 2015. godinu na glasanje.

Nakon provedenog glasanja predsjednica Školskog odbora konstatirala je da je temeljem članka 40. Statuta Škole jednoglasno donijeta sljedeća

O D L U K A

Donosi se III. rebalans Plana nabave Škole za 2015. godinu (u prilogu).

**Ad 4) Razno**

Ravnatelj Škole obavijestio je članove Školskog odbora da je održan sastanak u Gradu vezano za prelazak poslovanja Škole putem Riznice Grada na kojem su ravnatelji i računovođe obaviješteni da će se s Riznicom krenuti najvjerojatnije u veljači 2016. godine.

Završeno u 18,45 sati.

Zapisničar:

Ljiljana Sečkar

Predsjednica Školskog odbora:

Sanja Rapljenović, prof.